**8522 Nemesgörzsöny, Széchenyi u. 10.**

**ikt.szám:…….../2023.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2023. november 20-i nyilvános üléséről, mely 16 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Csuka Géza alpolgármester

Dombó Lászlóné

Keresztes Lajos

Távol van: Tatai László

Buzás Sándor

Tanácskozási joggal: Novák Edit aljegyző

Érdeklődő: -

Csuka Géza alpolgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 3 fő jelen van. Tatai László polgármester és Buzás Sándor képviselő távolmaradását előre jelezte. Tájékoztatja a megjelenteket, hogy Tatai László polgármester kórházba került, mielőbbi felépülést kíván neki. Ismerteti szóban a kiküldött napirendi pontokat. Javasolja a hatósági ügyek napirend elé felvenni a polgármesteri juttatások, belső ellenőrzési terv elfogadása, valamint a közvilágítás lámpaoszlop vásárlása napirendet. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**53/2023.(XI.20.) önkormányzati határozat**

Nemesgörzsöny Község Önkormányzatának képviselő-testülete 2023. november 20-i ülésének napirendjét az alábbiak szerint határozza meg:

1. Pápakörnyéki Önkormányzatok Feladatellátó Társulás Társulási Megállapodás módosítása

Előadó: Csuka Géza alpolgármester

1. Magyar Falu Programban benyújtandó pályázat tárgyalása

Előadó: Csuka Géza alpolgármester

1. Polgármesteri juttatások

Előadó: Csuka Géza alpolgármester

1. Belső ellenőrzési Terv elfogadása

Előadó: Csuka Géza alpolgármester

1. Közvilágítási lámpaoszlop vásárlása

Előadó: Csuka Géza alpolgármester

1. Hatósági ügyek

Előadó: Csuka Géza alpolgármester

**Napirendek tárgyalása:**

**1)Pápakörnyéki Önkormányzatok Feladatellátó Társulás Társulási Megállapodás módosítása**

**Előadó: Csuka Géza alpolgármester**

Csuka Géza alpolgármester ismerteti az előterjesztést. Elmondja, hogy A Társulási Megállapodás módosítására az alábbi indokok miatt kerül sor:

a) A Társulás 2023. szeptember 1-től nem lát el orvosi ügyeleti feladatellátást, a foglalkoztatottakkal kapcsolatos munkáltatói intézkedések 2023. évben megtörténtek.

b) A Társulás évek óta nem lát el érdemben sportszervezési feladatokat, így ennek a feladatellátásnak a megszüntetése indokolt.

c) A jogszabályi előírásoknak megfelelő határidőben több tag önkormányzat a tagságát érintő döntést hozott.

- Nyárád Község Önkormányzata döntött arról, hogy 2024. január 1-től a család és gyermekjóléti feladatokat nem a Társulás keretében kívánja ellátni. Ez a határozat Nyárád, Dáka, Pápasalamon, Pápadereske községek feladatellátását érinti. Dáka Község Önkormányzata Nyárád Község Önkormányzata határozatát külön határozattal vette tudomásul.

- Külsővat Község Önkormányzata, Nyárád Község Önkormányzata, Pápadereske Község Önkormányzata, Pápasalamon Község Önkormányzata határozatot hozott arról, hogy 2023. december 31. nappal kiválik a Társulásból.

- Marcalgergelyi Község Önkormányzata, Nemesszalók Község Önkormányzata, Vinár Község Önkormányzata határozatot hozott arról, hogy a belső ellenérzési feladatokat 2024. január1-től nem a Társulás keretében kívánja ellátni.

Az Önkormányzatok határozata az előterjesztés melléklete.

Az orvosi ügyeleti feladatellátás és a sportfeladatok 2024. január 1-től történő megszűnése, valamint a Tag Önkormányzatok határozatai alapján 2024. január 1-től az alábbi Önkormányzatok Tagsága szűnik meg a Feladatellátó Társulásban:

Egyházaskesző Község Önkormányzata

Külsővat Község Önkormányzata

Malomsok Község Önkormányzata

Marcalgergelyi Község Önkormányzata

Marcaltő Község Önkormányzata

Mihályháza Község Önkormányzata

Nemesszalók Község Önkormányzata

Nyárád Község Önkormányzata

Pápadereske Község Önkormányzata

Pápasalamon Község Önkormányzata

Várkesző Község Önkormányzata

1. A Társulási Megállapodás 7.1. pont szerinti módosítása a Társulás által 2024. január 1-től ellátandó feladatokat és ahhoz tartozó kormányzati funkciókat rögzíti. Törlésre került az ügyeleti és a sport feladatok ellátása.

2. A Társulási Megállapodás 8.3.pontja, ami az egészségügyi feladatellátást tartalmazta 2023. december 31. nappal hatályát veszti.

3. A Társulási Megállapodás 8.5. pontja, ami a sport feladatok ellátását tartalmazta 2023. december 31. nappal hatályát veszti.

4. A Társulási Megállapodás 13.1.1 pontja vonatkozásában törlésre került az egészségügyi feladatellátásra vonatkozó rendelkezés.

5. A Társulási Megállapodás 13.1.4. pontja vonatkozásában törlésre került az orvosi ügyelet telephelye.

6. A Társulási Megállapodás 1. melléklete a 2024. január 1-től Tag Önkormányzatok felsorolását tartalmazza.

7. A Társulási Megállapodás 1/a melléklete a 2024. január 1-től Tag Önkormányzatok polgármestereinek felsorolását tartalmazza.

8. A Társulási Megállapodás 2. melléklet 1. pontja Nyárád Község Önkormányzata és hozzá tartozó települések nélkül rögzíti a 2024. január 1-től a család és gyermekjóléti szolgáltatások társulási feladatellátását.

9. A Társulási Megállapodás 2. melléklet 2. pontja módosításának indoka, hogy Nyárád, Pápadereske, Pápasalamon községek házi segítségnyújtás feladatellátása 2024. január 1-től megszűnik.

10. A Társulási Megállapodás 2. melléklet 4. pontja, háziorvosi ügyelet 2023. december 31. nappal megszűnik.

11. A Társulási Megállapodás 2. melléklet 4. pontja módosításának indoka, hogy a Külsővat, Marcalgergelyi, Nemesszalók, Nyárád, Pápasalamon, Pápadereske, Vinár községek belső ellenőrzési feladatellátása, 2023. december 31. nappal megszűnik.

Csuka Géza alpolgármester megkérdezi, hogy van-e valakinek kérdése, hozzászólása?

Csuka Géza alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**54/2023.(XI.20.) önkormányzati határozata**

Nemesgörzsöny Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 25. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

**2)Magyar Falu Programban benyújtandó pályázat tárgyalása**

**Előadó: Csuka Géza alpolgármester**

Csuka Géza alpolgármester elmondja, hogy megjelent a Magyar Falu Program pályázati kiírása. Egy pályázatot lehet benyújtani. Óvoda épületének felújítására, önkormányzati tulajdonban lévő épület fejlesztésére, temetők kisléptékű infrastrukturális fejlesztésére, eszközbeszerzésre, óvodai játszóudvar, közterületi játszóterek fejlesztésére, kommunális eszközök beszerzésére, falubusz beszerzésre. Az óvodát felújítottuk, kommunális eszközre lehetne pályázni, temetőt is felújította az önkormányzat, a falubuszt nem tudjuk lecserélni, mivel nincs annyi kilométer benne, játszótere viszont nincs a falunak, hiánypótló lenne egy létrehozása. Javasolja játszótérre benyújtani a pályázatot.

Keresztes Lajos képviselő elmondja, hogy szerinte is arra kellene, mert nem jó, hogy nincs a falunak egy játszótere. Le van szalagozva jelenleg, szerinte szét kellene bontani, mert veszélyes.

A szalag nem állítja meg a gyereket.

Novák Edit aljegyző elmondja, hogy a szalagozás helyett az eldöntést javasolta, akkor nem tudnak rá felmászni.

Keresztes Lajos képviselő elmondja, hogy akkor már szét is lehetne szedni, eltüzelni, vagy elvitetni.

Csuka Géza alpolgármester megkérdezi, hogy van-e valakinek kérdése, hozzászólása?

Csuka Géza alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**55/2023.(XI.20.) önkormányzati határozata**

Nemesgörzsöny Község Önkormányzatának Képviselő-testülete úgy döntött, hogy pályázatot nyújt be a Magyar Falu Program keretében „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című alprogramra, azon belül „Óvodai játszóudvar, közterületi játszóterek fejlesztése” pályázati kiírásra. Felhatalmazza a polgármestert a szükséges intézkedések megtételére, a pályázat benyújtására.

Felelős: polgármester

Határidő: 2024. január 12.

**3)Polgármesteri juttatások**

**Előadó: Csuka Géza alpolgármester**

Csuka Géza alpolgármester elmondja, hogy a ciklus végéhez közeledünk, Tatai László polgármester még nem részesült jutalomban. Javasolja bruttó 80.000.- Ft jutalomban részesüljön.

Csuka Géza alpolgármester megkérdezi, hogy van-e valakinek kérdése, hozzászólása?

Csuka Géza alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**56/2023.(XI.20.) önkormányzati határozata**

Nemesgörzsöny Község Önkormányzatának Képviselő-testülete úgy döntött, hogy Tatai László polgármestert egyszeri bruttó 80.000.- Ft jutalomban részesíti a 2023. évi költségvetés terhére. A Képviselő-testület felhatalmazza az alpolgármestert a szükséges intézkedések megtételére.

Felelős: alpolgármester, aljegyző

Határidő: azonnal

**4)Belső ellenőrzési Terv elfogadása**

**Előadó: Csuka Géza alpolgármester**

Csuka Géza alpolgármester elmondja, hogy megérkezett a Pápakörnyéki Önkormányzatok Feladatellátó Társulásától a 2024. évi belsőellenőrzési terv. Ismerteti az előtejesztést.

Csuka Géza alpolgármester megkérdezi, hogy van-e valakinek kérdése, hozzászólása?

Csuka Géza alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**57/2023.(XI.20.) önkormányzati határozata**

Nemesgörzsöny Község Önkormányzatának Képviselő-testülete úgy döntött, hogy Nemesgörzsöny Község Önkormányzat 2024. évi belsőellenőrzési tervét az előterjesztés szerint jóváhagyja.

Felelős: aljegyző

Határidő: folyamatos

**5)Közvilágítási lámpaoszlop vásárlása**

**Előadó: Csuka Géza alpolgármester**

Csuka Géza alpolgármester elmondja, hogy a közvilágítás feladaton maradt normatívából lehetőség van kültéri lámpa vásárlására. Elmondja, hogy 4 oszlopot lehet venni napelemes led világítással, beépítéssel darabonként 275 ezer Ft összegben. A fel nem használt normatívát a zárszámadáskor vissza kell fizetni. A temetőben is biztonságosabbá lehet tenni a közlekedést.

Csuka Géza alpolgármester megkérdezi, hogy van-e valakinek kérdése, hozzászólása?

Csuka Géza alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**58/2023.(XI.20.) önkormányzati határozata**

Nemesgörzsöny Község Önkormányzatának Képviselő-testülete úgy döntött, hogy a Hollóházi Invest Kft.-től (3999 Hollóháza, Tegda völgy utca 5.) a közvilágítás normatíva terhére az alábbiakban foglalt terméket vásárolja meg:

- horganyzott acél lámpaoszlop 4 méteres 35Wattos napelemes led utcai világítással 275.000.- Ft/db.- 4 db mennyiségben.

Felelős: alpolgármester, aljegyző

Határidő: folyamatos

Csuka Géza alpolgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. november 20 -i nyilvános ülést 17 óra 40 perckor berekeszti és zárt ülés keretében folytatja tovább.

K.m.f.

Csuka Géza Ivanics Barbara

alpolgármester jegyző

A jegyzőkönyv tartalmáért felel:

Novák Edit

aljegyző